b'\n_START_ARTICLE_\nEscut de la Selva del Camp\n_START_SECTION_\nBandera\n_START_PARAGRAPH_\nUn estendard de fons blau atzur amb l\'escut de la vila en blanc al centre format per una alzina encap\xc3\xa7alada per dos ocells i la "T" de tau. Aquest \xc3\xa9s el disseny de la bandera que representa des del passat mes d\'octubre a la Selva del Camp. El consistori va engegar el proc\xc3\xa9s el 2013 i va ser durant el cap de setmana de la Fira 2015 en el qual els vilatans van escollir entre les tres propostes. L\'opci\xc3\xb3 guanyadora es va imposar amb un 65% dels vots, 355 en total. Seguida de lluny per les dues altres propostes que compartien disseny, amb la difer\xc3\xa8ncia que tamb\xc3\xa9 hi integraven la creu de Sant Jordi. _NEWLINE_L\xe2\x80\x99her\xc3\xa0ldica, amb l\xe2\x80\x99arbre i els moixons que fan refer\xc3\xa8ncia al m\xc3\xb3n vegetal i animal de la Selva i la \xe2\x80\x9cT\xe2\x80\x9d de tau o de Santa Tecla, testimonia el domini de Tarragona arran de la Carta de Poblaci\xc3\xb3 atorgada a la Selva per l\xe2\x80\x99Arquebisbe Hub de Cervell\xc3\xb3 l\xe2\x80\x99any 1165. Coincidint amb el 850\xc3\xa8 aniversari de la Carta de Poblaci\xc3\xb3, era el moment idoni per crear la bandera pr\xc3\xb2pia. La primera refer\xc3\xa8ncia documentada que es t\xc3\xa9 de la bandera de la vila data del 5 d\'agost de 1543, coincidint amb la invasi\xc3\xb3 turca a la costa del mediterrani. Moss\xc3\xa8n Joan Pi\xc3\xa9 deixava escrita la creaci\xc3\xb3 de la bandera que representava la Selva en aquella \xc3\xa8poca.'